РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 06-2/490-15

20. новембар 2015. године

Б е о г р а д

ЗАПИСНИК

48. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 20. НОВЕМБРА 2015. ГОДИНЕ

Седница је почела у 13.50 часова.

 Седницом је председавао Милутин Мркоњић, председник Одбора.

 Седници су присуствовали чланови Одбора: Зоран Бојанић, Бранка Бошњак, Драган Јовановић, Мујо Муковић, др Владимир Орлић, Катарина Ракић, Сузана Спасојевић и Вучета Тошковић.

 Седници нису присуствовали чланови Одбора: Константин Арсеновић, Јовица Јевтић, Милан Ковачевић, Јован Марковић, Зоран Милекић, Саша Мирковић, Горан Ћирић и Слободан Хомен, нити његови заменици.

 Одбор је једногласно у складу са предлогом председника Одбора, усвојио следећи:

**Д н е в н и р е д**

1. Подношење амaндмана Одбора на Предлог закона о озакоњењу објеката (број 351-2964/15 од 13. новембра 2015. године).

Прва тачка дневног реда - **Подношење амaндмана Одбора на Предлог закона о озакоњењу објеката**

 Одбор је једногласно, у складу са чланом 165. ст. 1. и 2. Пословника Народне скупштине, поднео амандман на члан 38. Предлога закона о озакоњењу објеката.

**А М А Н Д М А Н**

 У члану 38. Предлога закона став 8. брише се.

**О б р а з л о ж е њ е**

Амандман који подноси Одбор је последица прихватања амандманана члан 38. Предлога закона, који су заједно поднели народни посланици: [Александар Сенић,](http://10.200.50.110/MainPage.jsf)  др Нинослав Стојадиновић, Биљана Кораћ-Хасановић, Горан Богдановић, Бранка Каравидић, Мирослав Маринковић, др Благоје Брадић и Иван Карић.

Прихваћеним амандманом брисан је став 8. у члану 38. Предлога закона, а остао је став 9, који је постао став 8, у наведеном члану Предлога закона. Предложеним амандманом брише се овај став, јер садржи решење непосредно повезано са ставом који је брисан прихватањем наведеног амандмана.

 За известиоца Одбора на седници Народне скупштине одређен је народни посланик др Владимир Орлић, члан Одбора.

**\***

**\* \***

На седници је вођен тонски запис.

Седница је закључена у 13.55 часова.

СЕКРЕТАР ОДБОРА ПРЕДСЕДНИК ОДБОРА

 Биљана Илић Милутин Мркоњић